ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
அதிக ஓய்வூதியம் பெறுவதற்கான விருப்பங்களை பதினைந்து நாட்களுக்குள் சமர்ப்பிக்க தொழிலாளர்களுக்கு கடைசி வாய்ப்பையும் மற்றும் ஊதிய விவரங்களை வேலைவழங்குபவர்கள் பதிவேற்றம் செய்ய மூன்று மாத கால அவகாசமும் தொழிலாளர் வருங்கால வைப்புநிதி அமைப்பு வழங்குகிறது
அதிக ஊதியத்தில் ஓய்வூதியத்திற்கான விருப்பம் / கூட்டு விருப்பங்களை சரிபார்ப்பதற்கான விண்ணப்பங்களை சமர்ப்பிப்பதற்கான ஆன்லைன் வசதி தொழிலாளர் வருங்கால வைப்புநிதி அமைப்பில் செய்யப்பட்டுள்ளது. உச்ச நீதிமன்றத்தின் 04.11.2022 தேதியிட்ட உத்தரவுக்கு இணங்கி தகுதி உடைய ஓய்வூதியதாரர் / உறுப்பினர்களுக்கு இந்த வசதி ஏற்படுத்தப்பட்டு உள்ளது. இந்த வசதி 26.02.2023 அன்று தொடங்கப்பட்டு 03.05.2023 வரை மட்டுமே வழங்கப்பட்டிருந்தது. இருப்பினும், தொழிலாளர்களின் நிலைகளைக் கருத்தில் கொண்டு, தகுதி உடைய ஓய்வூதியதாரர் / உறுப்பினர்களுக்கு விண்ணப்பங்களைத் தாக்கல் செய்வதற்கு நான்கு மாத கால அவகாசம் வழங்குவதற்காக, 26.06.2023 வரை காலக்கெடு நீட்டிக்கப்பட்டது. 26.06.2023 வரை 16.06 லட்சம் விருப்பத்தேர்வு / கூட்டு விருப்பங்களின் சரிபார்ப்புக்கான விண்ணப்பங்கள் பெறப்பட்டுள்ளன.
தகுதி உடைய ஓய்வூதியதாரர்/உறுப்பினர்கள் எதிர்கொள்ளும் சிரமங்களை நீக்க 15 நாட்கள் கடைசி அவகாசம் வழங்கப்படுகிறது. அதன்படி, பணியாளர்கள் விருப்பம் / கூட்டு விருப்பங்களை சரிபார்ப்பதற்கான விண்ணப்பங்களை சமர்ப்பிப்பதற்கான கடைசி தேதி 11.07.2023 வரை நீட்டிக்கப்பட்டுள்ளது.
உங்களது வாடிக்கையாளரை தெரிந்து கொள்ளுங்கள் விவரங்களை புதுப்பித்தலில் ஏதேனும் சிக்கல் ஏற்பட்டால், விருப்பம் / கூட்டு விருப்பத்தின் சரிபார்ப்புக்கான ஆன்லைன் விண்ணப்பத்தை சமர்ப்பிப்பதில் சிரமத்தை எதிர்கொள்ளும் எந்தவொரு தகுதியான ஓய்வூதியதாரர் / உறுப்பினர், உடனடியாக தொழிலாளர் வருங்கால வைப்புநிதி அமைப்பின் இணையதள புகார் மேலாண்மை அமைப்பில் தீர்வுக்காக புகார் செய்யலாம். 'அதிக ஊதியத்தில் உயர் ஓய்வூதியப் பலன்கள்' என்ற புகார் பிரிவைத் தேர்வு செய்து, புகாரை சமர்ப்பிக்கலாம். இது போன்ற புகார்கள் அடுத்த கட்ட நடவடிக்கை எடுப்பதை உறுதி செய்யும் சரியான பதிவாகும்.
இதற்கிடையே, வேலைவழங்குபவர்கள் மற்றும் வேலைவழங்குபவர்கள் சங்கங்களிலிருந்து பல கடிதங்கள் வந்துள்ளன. அவற்றில் விண்ணப்பதாரர் ஓய்வூதியம் பெறுவோர் / உறுப்பினர்களின் ஊதிய விவரங்களை பதிவேற்றுவதற்கான கால அவகாசத்தை நீட்டிக்க கோரிக்கைகள் முன்வைக்கப்பட்டுள்ளன. இந்தக் கோரிக்கை கருணையுடன் பரிசீலிக்கப்பட்டு, 30.09.2023க்குள் ஆன்லைனில் ஊதிய விவரங்களைச் சமர்ப்பிக்க, மேலும் மூன்று மாத கால அவகாசம் வேலைவழங்குபவர்களுக்கு வழங்கப்படுகிறது.
மனித வள மேம்பாட்டு அமைச்சகம்
யுவ சங்கம்  23 மாநிலங்கள் மற்றும் யூனியன் பிரதேசங்களில் இருந்து 1000 இளைஞர்கள் பங்கேற்பதற்கான ஆன்லைன் பதிவு தொடங்குகிறது
29 சுற்றுப்பயணங்கள் மூலம் இந்தியாவின் 22 மாநிலங்களுக்கு வருகை தந்த 1200 இளைஞர்களின் பெரும் பங்கேற்புடன் யுவ சங்கத்தின் முதல் சுற்று நிறைவடைகிறது
யுவ சங்கத்திற்கான பதிவுகள்  இணையதளத்தின் மூலம் இன்று தொடங்கியது. இது இந்தியாவின் 23 மாநிலங்கள் மற்றும் யூனியன் பிரதேசங்களில் இருந்து 1000 இளைஞர்கள் பங்கேற்பதை நோக்கமாகக் கொண்டுள்ளது. இந்த முன்முயற்சியின் கீழ், 2023 ஏப்ரல் மற்றும் மே மாதங்களில் சுற்றுப்பயணங்கள் நடத்தப்படும். அவர்கள் 45 முதல் 50 பேர் கொண்ட குழுவாக இரு மாநிலங்களுக்குப் பயணம் செய்வார்கள். அது சுற்றுலா, பாரம்பர்யம், மேம்பாடு, தொழில்நுட்பம் மற்றும் மக்களுக்கு இடையேயான இணைப்பு ஆகிய ஐந்து பரந்த பகுதிகளின் கீழ் பல்வேறு அம்சங்களின் ஆழமான, பல பரிமாண அனுபவத்தை வழங்கும். நிகழ்ச்சியின் மூலம், மொழி, இலக்கியம் ஆகிய துறைகளில் மாணவர்கள் ஒருவருக்கொருவர் தொடர்புகொள்வார்கள். உணவு வகைகள், திருவிழாக்கள், கலாச்சார நிகழ்வுகள் மற்றும் சுற்றுலா சுருக்கமாக, அவர்கள் முற்றிலும் மாறுபட்ட புவியியல் மற்றும் கலாச்சார சூழ்நிலையில் வாழும் முதல் அனுபவத்தைப் பெறுவார்கள்.
ஆர்வமுள்ள 18- 30 வயதுக்குட்பட்ட இளைஞர்கள் https://ebsb.aicte-india.org/ என்ற இணையதளத்தில் பிரத்தியேகமாக உருவாக்கப்பட்ட தளத்தில் பதிவு செய்யலாம்.
2023 பிப்ரவரி-மார்ச் மாதங்களில் வடகிழக்கு பிராந்தியத்தை மையமாகக் கொண்டு 29 சுற்றுப்பயணங்கள் மூலம் இந்தியாவின் 22 மாநிலங்களுக்குச் சென்ற சுமார் 1200 இளைஞர்களின் பெரும் பங்கேற்புடன் யுவ சங்கத்தின் முதல் சுற்று சமீபத்தில் நிறைவடைந்தது. பங்கேற்பாளர்கள் உற்சாகமான அனுபவத்தைப் பெற்றனர். ஒரே பாரதம் உன்னத பாரதம் என்ற உண்மையான அர்த்தத்தில் இந்தப் பயணங்கள் அமைந்தன.
ஒரே பாரதம் உன்னத பாரதம் திட்டத்தின் கீழ் 'யுவ சங்கம்' என்ற முன்முயற்சியானது நாடு முழுவதும் உள்ள இளைஞர்களிடையே மக்களை இணைப்பதோடு ஒத்த உணர்வினை வளர்க்கும் நோக்கத்துடன் பல்வேறு அமைச்சகங்களின் கூட்டு முயற்சியாக உருவாக்கப்பட்டுள்ளது. இந்த முயற்சியானது, நிகழ்ச்சியில் பங்கேற்கும் ஆயிரக்கணக்கான இளைஞர்களிடையே பொதுவான புரிதலை ஏற்படுத்தும் இது நாடு முழுவதும் எதிரொலிக்கும் மற்றும் உண்மையான உன்னதமான பாரதத்தை உருவாக்குவதற்கு மகத்தான பங்களிப்பை வழங்கும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
யோகா கவுண்டவுன் நிகழ்ச்சியில் மத்திய இணையமைச்சர் எல் முருகன் நாளை கலந்து கொள்கிறார்
சர்வதேச யோகா தினம் வரும் ஜூன் 21 ஆம் தேதி நாடு முழுவதும் கொண்டாடப்பட உள்ளது. இதை முன்னிட்டு நாட்டின் பல்வேறு பகுதிகளில் கவுண்டவுன் நிகழ்ச்சி நடைபெற்று வருகிறது. இதேபோல் நாளை கன்னியாக்குமரி விவேகானந்தா கேந்திரா மைதானத்தில் நடைபெற உள்ள யோகா கவுண்டவுன் நிகழ்ச்சியில் மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர் எல். முருகன் கலந்து கொண்டு சிறப்புரையாற்ற உள்ளார். மேலும், இந்த நிகழ்வில், தமிழக மீன்வளம், மீனவர் நலன் மற்றும் கால்நடை பராமரிப்புத்துறை அமைச்சர் திரு. அனிதா ராதகிருஷ்ணன், தமிழக பால் மற்றும் பால்வள மேம்பாட்டுத்துறை அமைச்சர் திரு. நாசர், தமிழக தகவல் தொழில்நுட்பம் மற்றூம் டிஜிட்டல் சேவைகள் துறை அமைச்சர் திரு. மனோ தங்கராஜ் மற்றும் மீன்வளத்துறை மூத்த அதிகாரிகள் ஆகியோர் கலந்து கொள்ள உள்ளனர்.
நுகர்வோர் நலன், உணவு மற்றும் பொது விநியோகம் அமைச்சகம்
நாடு முழுவதும் உணவு தானியங்கள் கிடைப்பதை உறுதி செய்ய இந்திய உணவுக் கழகம் பல்வேறு நடவடிக்கைகளை எடுத்துள்ளது.
இந்திய உணவுக் கழகத்தின் 12.05.2020 தேதியிட்ட அறிக்கையின்படி, அதன் கையிருப்பில் 271.27 இலட்சம் மெட்ரிக் டன் அரிசியும், 400.48 இலட்சம் மெட்ரிக் டன் கோதுமையும் உள்ளது. ஆகவே, மொத்தம் 671.75 இலட்சம் மெட்ரிக் டன் உணவு தானியம் இருப்பில் உள்ளது ( தற்போது கொள்முதல்
செய்யப்பட்டு வரும் கோதுமையும், நெல்லும் கிடங்குகளுக்கு இன்னும் வந்து சேரவில்லை). தேசிய உணவுப் பாதுகாப்புச் சட்டம் மற்றும் இதரத் திட்டங்களின் கீழ், ஒரு மாதத்திற்கு சுமார் 60 இலட்சம் டன் உணவு தானியங்கள் தேவைப்படும்.
ஊரடங்கு அமல்படுத்தப்பட்டதிலிருந்து, சுமார் 80.64 இலட்சம் மெட்ரிக் டன் உணவு தானியங்கள் 2880 ரயில் ராக்குகள் மூலம் ஏற்றப்பட்டு கொண்டு செல்லப்பட்டுள்ளன. ரயில் தடம் தவிர, சாலைகள் மற்றும் நீர்வழிகள் மூலம் போக்குவரத்து நடந்து வருகிறது. மொத்தம் 159.36 இலட்சம் மெட்ரிக் டன் ஏற்றப்பட்டுள்ளது. 11 கப்பல்கள் மூலம் 15,031 மெட்ரிக் டன் தானியங்கள் கொண்டு செல்லப்பட்டுள்ளன. வடகிழக்கு மாநிலங்களுக்கு மொத்தம் 7.36 இலட்சம் மெட்ரிக் டன் உணவு தானியங்கள் கொண்டு செல்லப்பட்டுள்ளன. தேசிய உணவுப் பாதுகாப்புச் சட்டம் மற்றும் பிரதமர் ஏழைகள் மறுவாழ்வுத் திட்டங்களின் கீழ், அடுத்த மூன்று மாதங்களுக்கு இந்த மாநிலங்களுக்கு 11 இலட்சம் மெட்ரிக் டன் உணவு தானியங்கள் தேவைப்படும்.
தேசிய உணவுப் பாதுகாப்புச் சட்டத்தில் சேராத, அதேசமயம் ரேசன் அட்டை வழங்கப்பட்ட குடும்பங்களுக்கு மாநில அரசுகளும் அரிசி, கோதுமை ஆகியவற்றை அடுத்த மூன்று மாதங்களுக்கு வழங்கலாம். வெளிச்சந்தை விற்பனைத் திட்டத்தின் கீழ், ஒரு கிலோ அரசி விலை ரூ.22 ஆகவும், கோதுமை விலை ரூ.21 ஆகவும் நிர்ணயிக்கப்பட்டுள்ளது. இதனிடையே, இந்திய உணவுக்கழகம், ஊரடங்கின் போது, வெளிச்சந்தை விலைத் திட்டத்தின் கீழ், 4.68 இலட்சம் மெட்ரிக் டன் கோதுமையையும், 6.58 இலட்சம் மெட்ரிக் டன் அரிசியையும் விற்பனை செய்துள்ளது.
பிரதமர் ஏழைகள் மறுவாழ்வுத் திட்டதின் கீழ், அடுத்த 3 மாதங்களுக்கு மொத்தம் 104.4 இலட்சம் மெட்ரிக் டன் அரிசி, 15.6 இலட்சம் மெட்ரிக் டன் கோதுமை தேவைப்படுகிறது. இதில், பல்வேறு மாநிலங்கள் மற்றும் யூனியன் பிரதேசங்களுக்கு 69.65 இலட்சம் மெட்ரிக் டன் அரிசி, 10.1 இலட்சம் மெட்ரிக் டன் கோதுமை ஏற்றி அனுப்பப்பட்டது. இத்திட்டத்தின் கீழ், ஏற்படும் சுமார் ரூ.46,000 கோடி நிதிச்சுமையின் 100 சதவீதத்தையும் மத்திய அரசே ஏற்றுக்கொண்டுள்ளது.
பருப்பு வகைகளைப் பொறுத்தவரை, அடுத்த மூன்று மாதங்களுக்கு மொத்தம் 5.87 இலட்சம் மெட்ரிக் டன் தேவையாகும். இதுவரை, 3.15 இலட்சம் மெட்ரிக் டன் பருப்பு வகைகள் அனுப்பப்பட்டுள்ளன. 2.26 இலட்சம் மெட்ரிக் டன் பருப்பு வகைகள் மாநிலங்கள், யூனியன் பிரதேசங்களைச் சென்றடைந்துள்ளன. அதில், 71,738 மெட்ரிக் டன் விநியோகிக்கப்பட்டுள்ளது.
12.05.2020 வரை, மொத்தம் 268.9 இலட்சம் மெட்ரிக் டன் கோதுமை , 666.9 இலட்சம் மெட்ரிக் டன் அரிசி  கொள்முதல் செய்யப்பட்டுள்ளது.
(Visitor Counter : 154
குடியரசுத் தலைவர் செயலகம்
மூன்று நாடுகளின் தூதர்கள் காணொலிக் காட்சி வாயிலாக பொறுப்பேற்பு
நியூசிலாந்து, பிரிட்டன் மற்றும் உஸ்பெகிஸ்தான் நாடுகளின் தூதர்கள் இன்று அளித்த அத்தாட்சி கடிதங்களை குடியரசுத் தலைவர் திரு.ராம்நாத் கோவிந்த் ஏற்றுக் கொண்டார். கொவிட்-19 பெருந்தொற்று சமயத்தில் காணொலிக்காடசி வாயிலாக இத்தகைய அத்தாட்சிக் கடிதங்களை அளிக்கும் நிகழ்வு இரண்டாவது முறையாக குடியரசுத் தலைவர் மாளிகையில் நடைபெறுகிறது.
நியூசிலாந்து தூதர் மேதகு டேவிட் பைன், பிரிட்டன் தூதர் மேதகு பிலிப் பார்டன், உஸ்பெகிஸ்தான் தூதர் மேதகு அகடோவ் தில்சூட் கமிடோவிச் ஆகியோர் குடியரசுத் தலைவரிடம் தமது அத்தாட்சிக் கடிதங்களை அளித்தனர்.
இந்த நிகழ்வில் உரையாற்றிய குடியரசுத் தலைவர் திரு.கோவிந்த், அவர்கள் நியமனத்திற்கு தமது அன்பான வாழ்த்துகளைத் தெரிவித்தார். இந்தியா இந்த நாடுகளுடன் ஆழமான உறவுகளை கொண்டிருப்பதாகவும், முக்கிய உலகப் பிரச்சனைகளில் அவர்களுடன் ஒத்த கருத்துக் கொண்டிருப்பதாகவும் அவர் குறிப்பிட்டார். கொவிட்-19 பெருந்தொற்றை திறம்பட சமாளிக்க உலக அளவிலான ஒத்துழைப்பை மேம்படுத்துவது அவசியம் என்றும் குடியரசுத் தலைவர் தெரிவித்தார்.
கலாசாரத்துறை அமைச்சகம்
டிஜிட்டல் யுகத்தில் பொருத்தமாக இருப்பதற்கு அருங்காட்சியகங்களைப் புதுப்பிக்க மத்திய கலாச்சாரத்துறை அமைச்சர் அழைப்பு
‘இந்தியாவின் அருங்காட்சியகங்களை புதுப்பிப்பது’ குறித்த முதல் வகையான உலகளாவிய இரண்டு நாள் உச்சிமாநாட்டை மத்திய கலாச்சாரம், சுற்றுலா, வடகிழக்கு பிராந்திய மேம்பாட்டுத்துறை அமைச்சர் திரு ஜி கிஷன் ரெட்டி இன்று தொடங்கிவைத்தார். இந்த உச்சிமாநாட்டில் இந்தியா, ஆஸ்திரேலியா, பிரான்ஸ், இத்தாலி, சிங்கப்பூர், ஐக்கிய அரபு அமீரகம், பிரிட்டன் போன்ற நாடுகளிலிருந்து பங்கேற்றுள்ளனர். தொடக்க நிகழ்வில் அருங்காட்சியகங்களின் சர்வதேச கவுன்சில் தலைவர் ஆல்பெர்ட்டோ கார்லின்டினி, கலாச்சார சொத்துக்கள், பாதுகாப்பு மற்றும் பராமரிப்பு ஆய்வுக்கான சர்வதேச மையத்தின் தலைமை இயக்குநர் வெபெர் நொடோரோ, மத்திய கலாச்சார அமைச்சகத்தின் இணைச் செயலாளர் திருமதி லில்லி பாண்டேயா ஆகியோர் பங்கேற்று உரையாற்றினர்.
இந்த நிகழ்வில் உரையாற்றிய மத்திய அமைச்சர் திரு ஜி கிஷன் ரெட்டி, நாடு முழுவதும் தற்போதுள்ள அருங்காட்சியகங்களை மேம்படுத்த மற்ற அமைச்சகங்களின் பங்களிப்பை எடுத்துரைத்தார். “விடுதலைப் போராட்டத்தில் பழங்குடி வீரர்களின் பங்களிப்பை அங்கீகரிக்கும் விதமாக பத்து அருங்காட்சியகங்களை மத்திய அரசு உருவாக்கியுள்ளது. மேலும், ஜவுளி மற்றும் கைவினைப் பொருட்கள் அருங்காட்சியகம், பாதுகாப்பு அருங்காட்சியகம், ரயில்வே அருங்காட்சியகம் போன்ற தனித்துவமான அமைச்சகங்களும் அமைக்கப்பட்டுள்ளன” என்று அவர் கூறினார். அறிவியல் மனப்பான்மையை மேம்படுத்துவதற்காக 18 அறிவியல் அருங்காட்சியகங்கள் உருவாக்கப்பட்டுள்ளன என்றும் இந்திய தொல்லியல் ஆய்வுத் துறை நாடு முழுவதும் 52 அருங்காட்சியகங்கைள நடத்துவதாகவும் அமைச்சர் தெரிவித்தார்.
இந்த நிகழ்ச்சிக்கு பின் செய்தியாளர்களிடம் பேசிய திரு கிஷன் ரெட்டி, “களவாடப்பட்ட அல்லது எடுத்துச் செல்லப்பட்ட பாரம்பரிய பொருட்களின் 95 சதவீதம் பிரதமர் திரு நரேந்திர மோடி ஆட்சிக் காலத்தில் நாட்டுக்கு திரும்ப கொண்டுவரப்பட்டுள்ளன. 1976-க்கு பின் கொண்டுவரப்பட்ட 212 பாரம்பரிய பொருட்களில், 2014-க்குப் பின் கொண்டுவரப்பட்டவை 199” என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1798527
பிரதமர் அலுவலகம்
கிரீஷ் கர்னாட் மறைவிற்கு பிரதமர் இரங்கல்
கிரீஷ் கர்னாட் மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“அனைத்து ஊடக தளங்களிலும் தனது பன்முக நடிப்பை வெளிபடுத்திய கிரீஷ் கர்னாட், என்றும் நம் நினைவில் இருப்பார். தனக்கு மிகப்பிடித்த விசயங்கள் குறித்து ஈடுபாட்டுடன் பேசி வந்தார். வருங்காலத்திலும் அவரது படைப்புகள் தொடர்ந்து பேசப்படும். அவரது மறைவு சோகத்தை அளிக்கிறது. அன்னாரது ஆன்மா சாந்தி அடையட்டும்”, என்று பிரதமர் கூறியுள்ளார்.
(Visitor Counter : 128
நிதி அமைச்சகம்
கோவிட் – 19 ஊரடங்கு நேரத்தில், சுகாதாரம் மற்றும் மோட்டார் வாகன  இன்சூரன்ஸ் காப்பீட்டுப் பாலிசிதாரர்கள் தங்களுடைய பாலிசியைப் புதுப்பிப்பதற்கான அவகாசத்தை மே 15ஆம் தேதி வரை நீட்டித்து மத்திய அரசு அறிவிப்பாணை வெளியிட்டுள்ளது.
கோவிட் – 19 ஊரடங்கு நேரத்தில், சுகாதாரம் மற்றும் மோட்டார் வாகன  பாலிசிதாரர்கள் தங்கள் காப்பீடுகளைப் புதுப்பிப்பதில் சிரமத்தை எதிர்க்கொள்வதால், அவர்கள் தங்கள் பாலிசியை புதுப்பிப்பதற்கு மே 15ஆம் தேதி வரை அவகாசம் அளிக்கும் அறிவிப்பாணையை மத்திய அரசு வெளியிட்டுள்ளது. இதன் மூலம் தடையின்றி கப்பீட்டுதாரர்கள் தங்கள் பாலிசியைப் புதுப்பித்துக் கொள்ள முடிவதுடன், இந்த கருணைக் காலத்தில் தங்களின் உரிமைகோரல்களையும் எளிதில் இடரின்றிப் பெறமுடியும் என்பது குறிப்பிடத்தக்கது. இந்த அறிவிப்பாணையில், 2020 மார்ச் 25ஆம் தேதியில் இருந்து 2020 மே 3ஆம் தேதி வரையிலான காலகட்டத்தில், சுகாதாரம் மற்றும் மோட்டார் வாகன மூன்றாம் தரப்பு இன்சூரன்ஸ் பாலிசிகளை புதுப்பிக்க வேண்டிய பாலிசிதாரர்ரகள், இந்த கொரானா வைரஸ் நோய்  பரவலால் நாட்டில் ஏற்பட்டுள்ள அசாதாரண சூழலில் உரிய நேரத்தில் தங்கள் பாலிசியைப் புதுப்பிக்க முடியாத நிலையில் இருப்பவர்கள் ஆகியோர் 2020 மே 15ஆம் தேதிக்குள் தங்கள் பாலிசியைப் புதுப்பித்துக் கொள்ள அனுமதிக்கப்படுவார்கள் என்று தெரிவிக்கப்பட்டுள்ளது. இதன் மூலம் மோட்டார் வாகன மூன்றாம் தரப்புக் காப்பீடு முடிவடையும் தேதியில் இருந்தே அவர்கள் தங்கள் பாலிசியை புதுப்பித்துக் கொள்ள முடியும். மேலும், இந்த கருணைக் காலத்தில் உரிமைகோரல்கள் இருந்தாலும், அதையும் அவர்கள் பெற முடியும்.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகனங்களின் அகில இந்திய பதிவு.
நாடாளுமன்றத்தின் மாநிலங்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி கீழ்காணும் தகவல்களை அளித்தார்.
புதிய வாகனங்களுக்கான “பாரத் தொடர் ” எனும் புதிய பதிவு அடையாளத்தை 26.08.2021 அன்று சாலைப் போக்குவரத்து மற்றும் நெடுஞ்சாலைகள் அமைச்சகம் அறிமுகப்படுத்தியது.
இந்த பதிவு முத்திரையைக் கொண்ட ஒரு தனிப்பட்ட வாகனத்தின் உரிமையாளர் ஒரு மாநிலத்திலிருந்து மற்றொரு மாநிலத்திற்கு இடம்பெயரும் போது, வாகனத்திற்கு புதிய பதிவு முத்திரையை பெற வேண்டிய அவசியமில்லை.
பாதுகாப்புப் பணியாளர்கள், மத்திய அரசு/மாநில அரசுகள்/மத்திய/மாநில பொதுத்துறை நிறுவனங்கள் மற்றும் நான்கு அல்லது அதற்கு மேற்பட்ட மாநிலங்கள்/யூனியன் பிரதேசங்களில் தங்கள் அலுவலகங்களைக் கொண்டிருக்கும் தனியார் துறை நிறுவனங்களின் பணியாளர்களுக்கு இந்த வாகனப் பதிவு வசதி வழங்கப்படுகிறது.
இரண்டு வருடங்களுக்கு அல்லது இரண்டின் மடங்குகளில் மோட்டார் வாகன வரி விதிக்கப்படும். பதினான்காம் ஆண்டு நிறைவடைந்த பிறகு, மோட்டார் வாகன வரி ஆண்டுதோறும் விதிக்கப்படும். இது அந்த வாகனத்திற்கு முன்பு வசூலிக்கப்பட்ட தொகையில் பாதியாக இருக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1784173
ரசாயனம் மற்றும் உரங்கள் அமைச்சகம்
ஆக்ஸிஜன் செறிவூட்டிகளுக்கான வர்த்தக விலை உச்சவரம்பை நிர்ணயம் செய்தது மத்திய அரசு
கொவிட் தொற்று காரணமாக எழுந்த அசாதாரண சூழலை முன்னிட்டு, ஆக்ஸிஜன் செறிவூட்டிகளின் அதிகபட்ச சில்லரை விற்பனை விலையில் ஏற்றம் ஏற்பட்டதால், இதன் விலையை ஒழுங்குமுறைப்படுத்த மத்திய அரசு முடிவு செய்தது. அரசுக்கு கிடைத்த தகவலின் படி, தற்போது விநியோகஸ்தர் அளவிலான விலையில் இருந்து 198 சதவீதம் வரை அதிகமாக உள்ளது.
இதனால் பொதுமக்கள் நலன் கருதி, மருந்துவிலை கட்டுப்பாடு சட்டம் 2013-ன் 19வது பிரிவின் கீழ் வழங்கப்பட்டுள்ள அதிகாரத்தை பயன்படுத்தி, ஆக்ஸிஜன் செறிவூட்டிகளுக்கு விநியோகஸ்தர் அளவிலான விலையின் மீது 70 சதவீதம் வரை வர்த்தக உச்ச வரம்பு விலையை, தேசிய மருந்து விலை ஆணையம் நிர்ணயித்துள்ளது.
இதற்கு முன்பு கடந்த 2019ம் ஆண்டு பிப்ரவரியில், புற்று நோய் தடுப்பு மருந்துகள் மீதான வர்த்தக விலை உச்சவரம்பை வெற்றிகரமாக நிர்ணயம் செய்தது.
அறிவிக்கப்பட்ட வர்த்தக விலை உச்சவரம்பின் அடிப்படையில், மாற்றியமைக்கப்பட்ட அதிகபட்ச சில்லரை விற்பனை விலையை உற்பத்தியாளர்கள் / இறக்குமதியாளர்கள் 3 நாட்களுக்குள் தெரிவிக்க வேண்டும் என என்பிபிஏ அறிவுறுத்தியுள்ளது. மாற்றியமைக்கப்பட்ட அதிகபட்ச சில்லரை விற்பனை விலையை, என்பிபிஏ ஒரு வாரத்துக்குள் பொதுவில் அறிவிக்கும்.
சில்லரை விற்பனையாளர்கள், டீலர்கள், மருத்துவமனைகள் மற்றும் நிறுவனங்கள், ஆகியவை விலைப் பட்டியலை அனைவருக்கும் தெரியும்படி வைக்க வேண்டும்.
வர்த்தக விலை உச்சவரம்பு நிர்ணயம் செய்தபின், அதை பின்பற்றாத உற்பத்தியாளர்கள் / இறக்குமதியாளர்கள் கூடுதலாக வசூலித்த பணத்தை 15 சதவீத வட்டி மற்றும் 100 சதவீத அபராதத்தை மருந்து விலை கட்டுப்பாடு விதிமுறை மற்றும் அத்தியாவசியப் பொருட்கள் சட்டத்தின் கீழ் செலுத்த வேண்டும்.
கள்ளச்சந்தை விற்பனையை தடுக்க, மாற்றியமைக்கப்பட்ட அதிகபட்ச சில்லரை விற்பனை விலையை விட ஆக்ஸிஜன் செறிவூட்டிகள் கூடுதல் விலைக்கு விற்கப்படுகிறதா என்பதை மாநில மருந்து விலை கட்டுப்பாட்டாளர்கள் கண்காணிக்க வேண்டும்.
இந்த உத்தரவு 2021 நவம்பர் 30ம் தேதி வரை பொருந்தும். மறுபரிசீலனைக்கு உட்பட்டது.
மேலும் விவரங்களுக்கு மேலும் விவரங்களுக்கு இந்த ஆங்கில செய்திக் குறிப்பைக் காணவும்: : https://pib.gov.in/PressReleasePage.aspx? PRID = 1724330
----
(Visitor Counter : 211
குடியரசுத் தலைவர் செயலகம்
குடியரசுத் தலைவர் மாளிகையில் பாதுகாப்பு படைப்பிரிவு பணி மாறும் விழா: அக்டோபர் 9 முதல் மீண்டும் தொடக்கம்
குடியரசுத் தலைவர் மாளிகையில் பாதுகாப்பு பணியில் ஈடுபட்டுள்ள படைப்பிரிவுகள் பணிமாறும் விழா ஒவ்வொரு சனிக்கிழமையும் நடைபெறும். கொரோனா தொற்று காரணமாக நிறுத்தப்பட்ட இந்த விழா, அக்டோபர் 9ம் தேதி முதல் மீண்டும் தொடங்குகிறது. அரசு விடுமுறை நாட்கள் தவிர, ஒவ்வொரு சனிக்கிழமையும் காலை 8 மணி முதல் 9 மணி வரை இந்நிகழ்ச்சி நடைபெறும்.
இதை பார்வையிட https://presidentofindia.nic.in அல்லது https://rashtrapatisachivalaya.gov.in/ என்ற இணையதளத்தில் முன்பதிவு செய்ய வேண்டும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 204.6 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 26,77,405 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,39,792 கொவிட் சிகிச்சை பெறுபவர்கள் எண்ணிக்கை 0.32 சதவிதமாக உள்ளது.
குணமடைந்தோர் விகிதம் தற்போது 98.49 சதவீதம்
கடந்த 24 மணி நேரத்தில் 17,897 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,33,83,787 என அதிகரித்துள்ளது.
கடந்த 24 மணி நேரத்தில் 13,734 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.34சதவீதம் ஆகும்
வாராந்திர பாதிப்பு விகிதம் 4.79 சதவீதம் ஆகும்
இதுவரை மொத்தம் 87.58 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,11,102 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1847200
ஜல்சக்தி அமைச்சகம்
ராஜஸ்தானில் ஜல் ஜீவன் இயக்கத்தை செயல்படுத்துவது குறித்து மத்திய ஜல் சக்தி அமைச்சர் ஆய்வு செய்தார்
ஜல் ஜீவன் இயக்க அமலாக்கத்தை விரைவுப்படுத்துவது குறித்து ராஜஸ்தான் மாநில பொது சுகாதாரம் மற்றும் பொறியியல் துறை அமைச்சர் மற்றும் 17 நாடாளுமன்ற உறுப்பினர்களுடன் மத்திய ஜல்சக்தி துறை அமைச்சர் திரு கஜேந்திர சிங் ஷெகாவத் இன்று ஜெய்பூரில் ஆய்வு செய்தார்.
இந்த இயக்கத்தின் அமலாக்க வேகத்தை அதிகரிப்பதற்கு சிறந்த ஆலோசனைகளை வழங்கியதற்காகவும், தரமான பணிகளை உறுதி செய்ததற்காகவும், இந்தக் கூட்டத்தில் மத்திய அமைச்சர் பாராட்டு தெரிவித்தார். உள்ளூர் மக்களின் பங்கேற்பும், அவர்களுக்கு அதிகாரமளித்தலும் இந்த இயக்கத்தின் உயிர்நாடியாகும் என்று குறிப்பிட்ட திரு ஷெகாவத், இதனால், கிராம செயல்திட்டம், தயாரிக்கப்படுவதிலிருந்து இந்த இயக்கத்தின் பணிகள் தொடங்கப்பட வேண்டும் என்றார்.
தொடர்ச்சியான ஆய்வு மற்றும் சரி செய்யும் நடவடிக்கைகளை உறுதி செய்வதன் மூலம், பணிகளின் தரத்திற்கு முக்கியத்துவம் அளிக்க வேண்டும் மூத்த அதிகாரிகள் அனைவரையும் திரு.ஷெகாவத் கேட்டுக் கொண்டார்.
இந்தக் கூட்டத்தில் பேசிய மாநில பொது சுகாதாரம் மற்றும் பொறியியல் துறை அமைச்சர், குழாய் மூலம் குடிநீர் வழங்கும் திட்டத்தை செயல்படுத்துவதில் புவியியல் ரீதியாகவுள்ள சவால்கள் பற்றி எடுத்துரைத்தார். மிகச் சிறிய அளவில், தொலைதூரத்தில் உள்ள குடியிருப்புகள் பற்றியும் அவர் குறிப்பிட்டார்.
2019-ல் இந்த இயக்கம் தொடங்கப்பட்டபோது, 11.74 லட்சம் குடும்பங்களுக்கு மட்டுமே குழாய் மூலம் குடிநீர் வழங்கப்பட்டதாகவும், தற்போது இந்த எண்ணிக்கை 25.61 லட்சமாக அதிகரித்துள்ளதாகவும் அவர் கூறினார். ஜல்ஜீவன் இயக்கத்தை அமல்படுத்த 2022-23 நிதியாண்டில் ராஜஸ்தான் மாநிலத்திற்கு மத்திய அரசு ரூ.11,000 கோடியை மானியமாக வழங்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1821166
-----
(Visitor Counter : 90
சிறப்பு சேவைகள் மற்றும் கட்டுரைகள்
பொருளாதார ரீதியாக நலிவடைந்த பிரிவினருக்கு கல்வி உதவித்தொகை வழங்குவதற்காக, ஐஐடி மெட்ராஸ், பவர் கிரிட் கார்ப்பரேசன் ஆப் இந்தியாவுடன் உடன்படிக்கையை ஏற்படுத்தியுள்ளது
பொருளாதார ரீதியாக நலிவடைந்த பிரிவைச் சேர்ந்த, தகுதிவாய்ந்த பி.டெக். மாணவர்களுக்கு கல்வி உதவித்தொகை வழங்குவதற்காக, சென்னையில் உள்ள இந்திய தொழில்நுட்பக் கழகமான ஐஐடி மெட்ராஸ், பவர் கிரிட் கார்ப்பரேசன் ஆப் இந்தியாவுடன் உடன்படிக்கையை ஏற்படுத்தியுள்ளது.
சென்னை ஐஐடி-யில் பயிலும் மாணவர்களுக்கு கல்வி உதவித்தொகை வழங்குவதற்காக, கல்வி உதவித்தொகை நிதியம் ஒன்றை ஏற்படுத்த, பவர் கிரிட் கார்ப்பரேசன் நிறுவனம், தனது பெருநிறுவன சமூகப் பொறுப்புணர்வு நிதியத்திலிருந்து  ரூ.10.5 கோடியை வழங்கியுள்ளது. இந்த நிதியம், சென்னை ஐஐடி-யில் பயிலும் தகுதிவாய்ந்த மாணவர்களின் கல்விக்கட்டணத்தை, கல்வி உதவித் தொகை வாயிலாக செலுத்த உதவும். 2021-22 நிதியாண்டில், பெருநிறுவன சமூகப் பொறுப்புணர்வு நிதியத்திலிருந்து, ஐஐடி மெட்ராஸ் ஒரே நிறுவனத்திடமிருந்து பெற்ற அதிகபட்ச தொகை இதுவாகும்.
இதற்கான புரிந்துணர்வு ஒப்பந்தத்தில், சென்னை ஐஐடி-யின் டீன் பேராசிரியர் மகேஷ் பஞ்சக்னூலா, பவர் கிரிட் கார்ப்பரேசன் நிறுவனத்தின் இயக்குனர் திரு.வி.கே.சிங் ஆகியோர் இன்று கையெழுத்திட்டனர்.
இதையொட்டி நடைபெற்ற நிகழ்ச்சியில் பேசிய சென்னை ஐஐடி-யின் இயக்குனர் பேராசிரியர் வி.காமகோடி, ‘அனைவருக்குமான கல்வி நிறுவனம்’ என்பது தான் ஐஐடி மெட்ராஸின் குறிக்கோள் என்றார். பி.எஸ்.சி. பட்டப்படிப்பு, தகுதிவாய்ந்த மாணவர்களுக்கு கல்வி உதவித் தொகை வழங்குவது போன்ற சென்னை ஐஐடி-யின் முயற்சிகள், இந்த நிறுவனத்தை அனைத்து தரப்பினருக்கும் ஏற்றதாக மாற்றியுள்ளதாகவும் அவர் கூறினார்.
பவர் கிரிட் கார்ப்பரேசனின் இயக்குனர் திரு.வி.கே.சிங் பேசுகையில், இந்த கல்வி உதவித்தொகை திட்டம், மக்களிடமிருந்து கிடைக்கும் வருமானத்தை சமுதாயத்திற்கே திருப்பி வழங்குவதற்கான நேரடி வழிமுறை என்பதில், தமது நிறுவனம் நம்பிக்கை கொண்டிருப்பதாகக் கூறினார். கல்விக் கட்டண உயர்வு காரணமாக, மாணவர்களின் படிப்புச் செலவுக்கான பணத் தேவைகளும் அதிகரித்து வருவதாகத் தெரிவித்தார். மேலும், இந்த உதவித் தொகையை பெற்று பயனடையும் மாணவர்களின் வாழ்க்கையில், உண்மையிலேயே குறிப்பிடத்தக்க முன்னேற்றத்தை ஏற்படுத்தும் என்றும் திரு.வி.கே.சிங் நம்பிக்கை தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
நாட்டின் 77-வது சுதந்திர தினத்தை முன்னிட்டு, நாட்டின் எதிர்காலத்தை மாற்றுவதற்கான செவிலியர், மருத்துவர்கள் மற்றும் பிறரின் முயற்சிகளை பிரதமர் பாராட்டினார்
செங்கோட்டையில் இருந்து சுதந்திர தின விழாவைக் காண நாடு முழுவதும் இருந்து 50 செவிலியர்கள் சிறப்பு விருந்தினர்களாக அழைக்கப்பட்டனர்
"மனிதனை மையமாகக் கொண்ட அணுகுமுறை இல்லாமல் உலகின் வளர்ச்சி சாத்தியமில்லை என்பதை கொரோனா நமக்குக் கற்றுக் கொடுத்துள்ளது"
ரூ.20,000 கோடி சேமிப்பின் மூலம் மக்கள் மருந்தக மையங்கள், நாட்டின் நடுத்தர வர்க்கத்திற்கு புதிய பலத்தை அளித்துள்ளன
மக்கள் மருந்தக மையங்களின் எண்ணிக்கையை 25,000ஆக உயர்த்த இலக்கு நிர்ணயிக்கப்பட்டுள்ளது
தில்லியில் நடைபெற்ற சுதந்திர தினக் கொண்டாட்டத்தின் ஒரு பகுதியாக, செங்கோட்டையின் கொத்தளத்தில் இருந்து கொண்டாட்டங்களைக் காணவும், பங்கேற்கவும் நாடு முழுவதிலுமிருந்து 50 செவிலியர்கள் மற்றும் அவர்களின் குடும்ப உறுப்பினர்கள் சிறப்பு விருந்தினர்களாக அழைக்கப்பட்டனர். கிராமத் தலைவர்கள் , ஆசிரியர்கள், விவசாயிகள் மற்றும் மீனவர்கள் உட்பட பல்வேறு துறைகளைச் சேர்ந்த 1800 சிறப்பு விருந்தினர்களில், இந்த சிறப்பு விருந்தினர்கள் ஒரு பகுதியாக இருந்தனர்.
நாட்டின் எதிர்காலத்தை மாற்றுவதற்கான செவிலியர், மருத்துவர்கள் மற்றும் பிறரின் முயற்சிகளை பிரதமர் திரு நரேந்திர மோடி பாராட்டினார். மனிதனை மையமாகக் கொண்ட அணுகுமுறை இல்லாமல் உலகின் வளர்ச்சி சாத்தியமில்லை என்பதை கொரோனா நமக்குக் கற்றுக் கொடுத்துள்ளது என்று அவர் கூறினார்.
நாட்டின் உலகளாவிய சுகாதாரப் பாதுகாப்பை மேம்படுத்துவதற்கான அரசாங்கத்தின் முயற்சிகளை வலியுறுத்திய பிரதமர், வறுமைக் கோட்டுக்குக் கீழே உள்ள குடும்பங்களுக்கு ஆண்டுக்கு ரூ.5 லட்சம் சுகாதார உத்தரவாதத்தை வழங்கும் ஆயுஷ்மான் பாரத் திட்டத்தில் அரசாங்கம் ரூ.70,000 கோடி முதலீடு செய்துள்ளது என்றார்.
இந்த நிகழ்ச்சியில் நாட்டு மக்களுக்கு உரையாற்றிய அவர், 200 கோடிக்கும் அதிகமான கொவிட் தடுப்பூசிகள் என்ற சாதனையை அடைவதில் சுகாதாரப் பணியாளர்கள், குறிப்பாக, அங்கன்வாடி பணியாளர்கள் மற்றும் ஆஷா பணியாளர்களின் அர்ப்பணிப்பு மற்றும் தொடர்ச்சியான முயற்சிகளுக்காக அவர்களின் முன்மாதிரியான பங்களிப்பை பாராட்டினார். "கொரோனா காலத்திலும் அதற்குப் பின்னரும் உலகிற்கு உதவுவது, இந்தியாவை உலகின் நண்பராக்கியுள்ளது" என்று அவர் மேலும் குறிப்பிட்டார்.
ஒரே பூமி, ஒரே சுகாதாரம் மற்றும் ஒரே எதிர்காலம் என்ற தொலைநோக்குப் பார்வையை எடுத்துரைத்த பிரதமர், "ரூ.20,000 கோடி சேமிப்பின் மூலம் மக்கள் மருந்தக மையங்கள், நாட்டின் நடுத்தர வர்க்கத்திற்கு புதிய பலத்தை அளித்துள்ளன. மக்கள் மருந்தக மையங்களின் எண்ணிக்கையை தற்போதுள்ள 10,000 மையங்களிலிருந்து, 25,000ஆக உயர்த்தும் இலக்குடன் வரும் நாட்களில் நாடு செயல்படப் போகிறது”, என்று அவர் உறுதியளித்தார்.
---
ANU/AP/BR/DL
(Visitor Counter : 30